Vrou ernstig beseer toe voertuig in sloot beland | Maroela Media
Russel Meiring, woordvoerder van ER24, het gesê paramedici is omstreeks 08:00 na die toneel op die R529 buite Tzaneen ontbied toe verbygangers die motor in die bosse opgemerk het. Die ongeluk het vermoedelik vroeër die oggend plaasgevind.
"Die voertuig is tussen bome aangetref. Paramedici kon hul weg vind deur die ruie bos en het 'n vrou in die motor aangetref. Sy het kop- en rugbeserings opgedoen en was in 'n ernstige toestand," het Meiring verduidelik.